123. ΑΠΟΦΑΣΗ ΟΙ ΥΠΟΥΡΓΩΝ  ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ -  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 44365/1631 της 9/17Αυγ. 2007 (ΦΕΚ Β΄1618) Εξασφάλιση προσιτών τιμολογίων στο πλαίσια παροχής της Καθολικής Υπηρεσίας. Έχοντας υπόψη: 1. Τις διατάξεις: α. Των άρθρων 51 παρ. 1 και 52 παρ. 2 του ν. 3431/2006 «Περί Ηλεκτρονικών Επικοινωνιών και άλλες διατάξεις» (Α΄13) όπως ισχύει. β. Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που κωδικοποιήθηκε με το άρθρο πρώτο του π.δ. 63/2005 (Α΄ 98). 22.ΔΑ.α.123 Οργάνωση και Λειτουργία των Τηλεπικοινωνιών - Ε.Ε.Τ.Τ. γ. Του π.δ. 293/1999 «Οργανισμός του Υπουργείου Μεταφορών και Επικοινωνιών» (Α΄ 263), όπως ισχύει. 2. Την υπ’ αριθμ. 436/36/24.5.2007 εισήγηση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ). 3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Εξασφάλιση προσιτών τιμολογίων 1. Ο πάροχος Καθολικής Υπηρεσίας θέτει σε εφαρμογή, για τα στοιχεία Καθολικής Υπηρεσίας που έχει αναλάβει, γεωγραφικά εξομοιωμένα τιμολόγια σε όλη την γεωγραφική περιοχή για την οποία έχει ορισθεί πάροχος Καθολικής Υπηρεσίας. 2. Ο πάροχος Καθολικής Υπηρεσίας οφείλει να εφαρμόζει τιμολόγια για την παροχή των στοιχείων Καθολικής Υπηρεσίας σε τιμές ίσες ή μικρότερες από τη μέγιστη επιτρεπτή τιμή που ενδεχομένως έχει επιβληθεί από την ΕΕΤΤ στην επιχείρηση με σημαντική ισχύ στην σχετική αγορά των άρθρων 35 επ. του ν. 3431/2006. 3. Σε περίπτωση οφειλών των συνδρομητών έναντι του παρόχου Καθολικής Υπηρεσίας, εφαρμόζονται τα ακόλουθα: α) Σε περίπτωση ατόμων με ειδικές ανάγκες (Ατόμων με Αναπηρίες), καθώς και ατόμων με ειδικές κοινωνικές ανάγκες, όπως ηλικιωμένοι, καρδιοπαθείς, νεφροπαθείς, μεταμοσχευθέντες κ.λπ., που απώλεσαν την τηλεφωνική σύνδεση, παρέχεται η δυνατότητα να δέχονται εισερχόμενες κλήσεις, καθώς και να καλούν αριθμούς εκτάκτου ανάγκης εις το διηνεκές. β) Σε περιπτώσεις αμφισβητήσεων υπέρογκων λογαριασμών για υπηρεσίες προσθέτου τέλους, οι συνδρομητές εξακολουθούν να έχουν πρόσβαση σε βασικές τηλεφωνικές υπηρεσίες, μέχρις ότου επιλυθεί η διαφορά. 4. Ο πάροχος Καθολικής Υπηρεσίας εξασφαλίζει την παροχή ελάχιστου επιπέδου αναλυτικής χρέωσης, όπως αυτό ορίζεται στην απόφαση του Υπουργού Μεταφορών και Επικοινωνιών περί καθορισμού του περιεχομένου της Καθολικής Υπηρεσίας. 5. Κατά τη διάρκεια του διμήνου, εφόσον υπάρχει η τεχνική δυνατότητα και ο όγκος της κίνησης το δικαιολογεί, ο πάροχος Καθολικής Υπηρεσίας αποστέλλει στο συνδρομητή ενδιάμεσο λογαριασμό. 6. Κατόπιν σχετικής αιτήσεως του συνδρομητή και εφόσον υπάρχει η τεχνική δυνατότητα, ο πάροχος Καθολικής Υπηρεσίας πληροφορεί το συνδρομητή για το ύψος της τηλεφωνικής του χρέωσης ανά μήνα. 7. Πέραν των προβλεπόμενων στο παρόν άρθρο και την Κοινή Υπουργική Απόφαση «Καθορισμός Ειδικών Ρυθμίσεων για τελικούς χρήστες που είναι άτομα με ειδικές ανάγκες (Άτομα με αναπηρίες)», που εκδίδεται κατ’ εφαρμογή του άρθρου 51. παρ.1 του ν. 3431/2006, ο πάροχος Καθολικής Υπηρεσίας δύναται να παρέχει τιμολογιακές επιλογές ή δέσμες τιμολογίων για τους καταναλωτές, οι οποίες είναι διαφορετικές από τους συνήθεις εμπορικούς όρους, προκειμένου ιδίως να εξασφαλίζεται ότι τα άτομα με χαμηλό εισόδημα ή με ειδικές κοινωνικές ανάγκες δεν αποκλείονται από την πρόσβαση ή τη χρήση της διαθέσιμης στο κοινό τηλεφωνικής υπηρεσίας. Τα ανωτέρω εφαρμόζονται κατόπιν εγκρίσεως της ΕΕΤΤ. Άρθρο 2 Έναρξη Ισχύος  Η ισχύς της παρούσας Απόφασης αρχίζει από τη δημοσίευσή της στην Εφημερίδα της Κυβερνήσεως. 